OpenLLM-France/wikimedia huggingface dataset:
# Ministre Secretari General del Moviment

El Ministre-Secretari general del Moviment va ser un càrrec institucional de la Dictadura franquista en Espanya que va existir entre 1938 i 1977. Equivalia al Secretari general del partit Falange Española Tradicionalista y de las Juntas de Ofensiva Nacional Sindicalista, amb rang ministerial en el Consell de Ministres.

## Història

Durant el règim franquista el Ministre-Secretari general equivalia al lloctinent del dictador Francisco Franco dins del partit únic, la Falange Española Tradicionalista y de las JONS. FET y de las JONS era una branca política del Movimiento Nacional, sent l'únic llit de participació en la vida pública espanyola durant la dictadura. Excepte algun període excepcional, el titular d'aquest càrrec va ser membre del Consell de Ministres, oficialment com a Ministre-secretari general del Moviment.
El càrrec va ser creat en 1938, en plena Guerra civil, quan Raimundo Fernández-Cuesta va ser designat com el primer en el càrrec. El Ministre-secretari general en 1975, Fernando Herrero Tejedor, va morir sobtadament en un accident d'automòbil. En tota la història del règim franquista va ser l'únic que va morir en exercici del seu càrrec.
Aquest càrrec va quedar extingit amb la dissolució del Partit únic el 13 d'abril de 1977, durant el període del Govern de Adolfo Suárez, qui havia ocupat el càrrec de Ministre Secretari feia solament uns mesos abans. Després de Suárez, Ignacio García López va passar a ocupar el càrrec, sent l'últim Secretari general de FET y de las JONS.

## Persones que van ocupar el càrrec

* 1938-1939 Raimundo Fernández-Cuesta y Merelo
* 1939-1940 Agustín Muñoz Grandes
* 1941-1945 José Luis Arrese Magra
* 1948-1956 Raimundo Fernández-Cuesta y Merelo
* 1956-1957 José Luis Arrese Magra
* 1957-1969 José Solís Ruiz
* 1969-1974 Torcuato Fernández Miranda
* 1974-1975 José Utrera Molina
* 1975-1975 Fernando Herrero Tejedor (mort en accident d'automòbil el 12/06/1975)
* 1975-1975 José Solís Ruiz
* 1975-1976 Adolfo Suárez González
* 1976-1977 Ignacio García López

## Vegeu també

* FET y de las JONS
* Franquisme
* Institucions en el règim franquista

## Referències

* ↑ Fallece Fernando Herrero Tejedor. ABC (13 de junio de 1975)
* ↑ Suárez Fernández, Luis; Espadas Burgos, Manuel. Historia general de España y América: La época de Franco. Ediciones Rialp, 1987, p. 466.
# Tucà muntanyenc

El tucà muntanyenc (Andigena laminirostris) és una espècie d'ocell de la família dels ramfàstids (Ramphastidae) que habita la selva humida dels Andes, al sud-oest de Colòmbia i oest de l'Equador.
# Tucà gorjagroc

El tucà gorjagroc (Ramphastos citreolaemus) és una espècie d'ocell que habita la selva del nord de Colòmbia i nord-oest de Veneçuela.
Considerada una subespècie de Ramphastos vitellinus, va ser separada en la seua pròpia espècie a l'obra de Hilty, 2003.

## Referències

* ↑ SL Hilty. 2003. Birds of Venezuela. Second edition. Princeton University Press, Princeton, New Jersey.
# Tucà ventrevermell

El tucà ventrevermell (Ramphastos dicolorus) és una espècie d'ocell de la família dels tucans (Ramphastidae) estesa pel nord-est argentí i el sud del Brasil.
# Mohamed Ben Rehaiem

Mohamed Ben Rehaiem (àrab: حمادي العقربي) (Sfax, 20 de març de 1951 - Sfax, 21 d'agost de 2020) fou un futbolista tunisià de la dècada de 1970.
Fou internacional amb la selecció de Tunísia amb la qual participà en la Copa del Món de futbol de 1978.
Pel que fa a clubs, destacà a CS Sfaxien.

## Referències

* ↑ «FIFA profile». Arxivat de l'original el 2014-04-11. [Consulta: 25 juliol 2019].
* ↑ «1978 FIFA World Cup Argentina». Arxivat de l'original el 2011-10-20. [Consulta: 25 juliol 2019].
* ↑ Mohamed Ben Rehaiem a National-Football-Teams.com (anglès)
# Frank Michler Chapman

Frank Michler Chapman (Englewood (Nova Jersey), 12 de juny del 1864 - Nova York, 15 de novembre del 1945) fou un ornitòleg estatunidenc.
Estudià a l'Englewood Academy. El 1888 començà a treballar al Museu Americà d'Història Natural com a assistent de Joel Asaph Allen. El 1901 esdevingué conservador dels mamífers i ocells i el 1908 dels ocells.
Fou l'inventor del cens d'ocells nadalenc. Escrigué diversos llibres d'ornitologia, com ara Bird Life, Birds of Eastern North America, Bird Studies With a Camera i Life in an Air Castle. Per la seva obra Distribution of Bird-life in Colombia, el 1917 rebé la Medalla Daniel Giraud Elliot de l'Acadèmia Nacional de Ciències dels Estats Units.
Tingué un fill, Frank Chapman Jr., que es casà primer amb la dramaturga Elizabeth Cobb, amb qui tingué una filla, l'actriu Buff Cobb, i després de divorciar-se'n contragué matrimoni amb la mezzosoprano Gladys Swarthout.
Fou enterrat al cementiri de Brookside.

## Obres

Juntament amb diversos articles publicats en revistes científiques i altres revistes, com National Geographic, els llibres i reportatges que escrigué inclouen:
* 1895 – Handbook of Birds of Eastern North America
* 1898 – Bird-Life: A Guide to the Study of Our Common Birds
* 1900 – Bird Studies with a Camera
* 1901 - The revision of the genus Capromys
* 1903 – Color Key to North American Birds
* 1903 – The Economic Value of Birds to the State
* 1907 – Warblers of North America
* 1908 – Camps and Cruises of an Ornithologist
* 1910 – The Birds of the Vicinity of New York City: A guide to the Local Collection
* 1915 – The Travels of Birds
* 1917 – The Distribution of Bird-life in Colombia
* 1919 – Our Winter Birds
* 1921 – The Habit Groups of North American Birds
* 1921 – The Distribution of Bird Life in the Urubamba Valley of Peru. A report of the birds collected by the Yale University - National Geographic Society's expedition
* 1926 – The Distribution of Bird-life in Ecuador
* 1929 – My Tropical Air Castle
* 1931 – The Upper Zonal Bird-Life of Mts Roraima and Duida
* 1933 – Autobiography of a Bird-Lover
* 1934 – What Bird is That?
* 1938 – Life in an Air Castle: Nature Studies in the Tropics

## Referències

* ↑ Chapman, Frank Michler (United States 1864-1945) Arxivat 2009-05-31 a Wayback Machine., Universitat de l'Est de Kentucky
* ↑ «Daniel Giraud Elliot Medal» (en anglès). Acadèmia Nacional de Ciències dels Estats Units. [Consulta: 27 maig 2012].
* ↑ Hevesi, Dennis. "Buff Cobb, Actress and TV Host, Dies at 82", The New York Times, 21 juliol 2010
* ↑ Frank Michler Chapman a Find A Grave (anglès)
# Truncació

La truncació o truncament és un procediment lingüístic que consisteix a crear un mot nou existent eliminant-ne una part, però conservant-ne les característiques gramaticals i el significat.
S'utilitza sobretot en la formació d'hipocorístics a partir de noms propis mitjançant l'eliminació de la primera part del mot, com en Lena (Magdalena), Quim (Joaquim) o Tomeu (Bartomeu), o més rarament, de la part central, com en Jan (Joan), Jep (Josep) o Tesa (Teresa).

## Referències

* ↑ «truncament». Diccionari de la llengua catalana de l'IEC. Institut d'Estudis Catalans.
* ↑ «Truncació». Gran Enciclopèdia Catalana. Barcelona: Grup Enciclopèdia Catalana.
* ↑ «Truncació». Gran Enciclopèdia Catalana. Barcelona: Grup Enciclopèdia Catalana.
* ↑ «El Truncament. (5. Altres processos de formació de mots)». Gramàtica de la llengua catalana. Institut d'Estudis Catalans. Arxivat de l'original el 18 d’octubre 2012. [Consulta: 14 febrer 2014].
* ↑ Fàbregas Alegret, Immaculada. «Truncació/truncation». A: M. Teresa Cabré Castellví, Ona Domènech Bagaria, Rosa Estopà Bagot (eds). Mots nous en català / New words in Catalan: Una panoràmica geolectal / A diatopic view (en català, anglès). Amsterdam: John Benjamins Publishing Company, 2014, p. 162. ISBN 9789027269676.
# Microsatèl·lit

Un microsatèl·lit és una seqüència d'ADN repetitiu en la qual es repeteixen certs motius d'ADN (entre 1 i 6 o més parells de bases de llargada), generalment entre 5 i 50 vegades. Els microsatèl·lits es troben en milers de llocs al llarg del genoma d'un organisme, generalment en zones no codificants de l'ADN. Tenen una taxa de mutació més elevada que d'altres àrees de l'ADN, la qual cosa condueix a una gran diversitat genètica. Els microsatèl·lits també es coneixen com a STR (de l'anglès Short Tandem Repeats) en genètica forense i en genealogia genètica, o bé com a SSR (de l'anglès simple sequence repeats) per part de genetistes vegetals.
El nom d'ADN "satèl·lit" fa referència a l'observació primerenca que la centrifugació de l'ADN genòmic en un tub d'assaig separa una voluminosa capa prominent d'ADN d'altres capes "satèl·lit" d'ADN repetitiu que l'acompanyen.
Degut a la seva elevada variabilitat, s'utilitzen àmpliament en l'anàlisi genètica per al diagnòstic del càncer, en l'anàlisi de parentiu (especialment en proves de paternitat) i en la identificació forense. També s'utilitzen en l'anàlisi de lligaments genètics per localitzar un gen o una mutació responsable d'una determinada característica o malaltia. Els microsatèl·lits també s'utilitzen en genètica de poblacions per mesurar els nivells de relació entre subespècies, grups i individus.

## Referències

* ↑ Richard, Guy-Franck; Kerrest, A.; Dujon, B. «Comparative Genomics and Molecular Dynamics of DNA Repeats in Eukaryotes». Microbiology and Molecular Biology Reviews, 72, 4, 03-12-2008, pàg. 686–727. DOI: doi:10.1128/MMBR.00011-08.
* ↑ Gulcher, J. «Microsatellite Markers for Linkage and Association Studies». Cold Spring Harbor Protocols, 2012, 4, 02-04-2012, pdb.top068510–pdb.top068510. DOI: 10.1101/pdb.top068510.
* ↑ Brinkmann, Bernd; Klintschar, Michael; Neuhuber, Franz; Hühne, Julia; Rolf, Burkhard «Mutation Rate in Human Microsatellites: Influence of the Structure and Length of the Tandem Repeat». The American Journal of Human Genetics, 62, 6, 01-06-1998, pàg. 1408–1415. DOI: 10.1086/301869.
* ↑ Kit, Saul «Equilibrium sedimentation in density gradients of DNA preparations from animal tissues». Journal of Molecular Biology, 3, 6, 01-12-1961, pàg. 711–716. DOI: 10.1016/S0022-2836(61)80075-2.
# Miquel Clar Lladó

Miquel Clar Lladó (Llucmajor, 8 de desembre de 1938) és un empresari i polític de centre mallorquí.
Clar fou el primer batle de la democràcia de Llucmajor entre 1979 i 1983 per Unió de Centre Democràtic (UCD) i diputat del Parlament de les Illes Balears per Unió Mallorquina (UM) entre 1984 i 1987. Durant el seu mandat fou revisat el Pla General d'Ordenació Urbana de Llucmajor, i es bastiren el poliesportiu municipal i la llar d'ancians.

## Referències

* ↑ Gran Enciclopèdia de Mallorca. Palma: Promomallorca, 1988-2004. ISBN 84-86617172.
# Miquel Clavaguera Serra

Miquel Clavaguera Serra (Santa Pau, Garrotxa, 12 de setembre de 1912 - Montoriol, França, 15 d'abril de 1984), va ser una víctima del nazisme i supervivent del camp de concentració nazi de Dachau.
Nascut al Mas Casot de Bassols de Santa Pau el 12 de setembre de 1912 i pagès de professió, s'exilià a França el gener de 1939. Establert a la localitat rossellonenca de Montoriol on exercí de carboner. Amb la posterior ocupació nazi de França s'enrolà a la Resistència Francesa i lluità a la Segona Guerra Mundial com a membre de les Forces Franceses de l'interior (FFI). Detingut el 28 d'abril de 1944 com a membre dels maquis de Cameles i Castellnou (Rossellonès), va ser empresonat inicialment fins al 5 de juny a la ciutadella de Perpinyà. A continuació fou deportat a la presó de Campiègne (regió Hauts-de-France) fins al 18 de juny per posteriorment ser deportat al camp de concentració de Dachau
Arribà al Camp de concentració Dachau el 20 de juny de 1944 amb el primer comboi procedent de Compiègne, juntament amb altres 2.143 deportats, dels quals 179 eren republicans espanyols. Una vegada internat a Dachau amb el número 74168 fou destinat al comando extern d'Allach.
Alliberat per les divisions d'Infanteria 42 i 45 del Setè Exèrcit dels Estats Units el 29 de maig de 1945. Reconegut per l'estat francès com a heroi de la Resistència Francesa contra l'ocupació nazi, passà la resta de la seva vida a la població de Montoriol, on morí el 1984 a l'edat de 72 anys.

## Referències

* ↑ Valeri, Xavier. «Santa Pau recordarà tres veïns que van estar als camps de concentració». Diari de Girona, S.A., 25-03-2020. [Consulta: 1r maig 2020].
# Arasur

Les muntanyes Arasur són una serralada muntanyosa de l'Índia avui dia al nord de l'estat de Gujarat i abans a l'antiga agència de Mahi Kantha a la presidència de Bombai.
El lloc principal és el santuari d'Ambaji o Amba Bhawani, dedicat a la deessa Ambaji, lloc de peregrinació a les fonts del riu Saraswati (Gujarat) a uns 25 km de Danta; el santuari ja era famós el 746 amb els vallabhi. La peregrinació principal es fa el mes de bhadarva (setembre) el de naixement de la deessa. A uns 6 km al nord-est hi ha el temple de Koteshwar Mahadeo.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Calluella

Calluella és un gènere de granotes de la família Microhylidae que es troba al sud-est d'Àsia.

## Taxonomia

* Calluella brooksii (Boulenger, 1904).
* Calluella flava (Kiew, 1984).
* Calluella guttulata (Blyth, 1856).
* Calluella minuta (Das, Yaakob & Liat, 2004).
* Calluella smithi (Barbour & Noble, 1916).
* Calluella volzi (Kampen, 1905).
* Calluella yunnanensis (Boulenger, 1919).

## Referències

* IUCN (anglès)
# Melchior

Melchior és el nom dels següents personatges:
* Eduard Melchior (Rotterdam, 1860 - ?), compositor i musicòleg holandès
* Friedrich Melchior, Baron von Grimm (1723 – 1807), periodista francès d'origen alemany, també va ser crític d'art, diplomàtic i contribuïdor a l'Encyclopédie
* Karen Melchior, diplomàtica i política danesa, candidata pel partit Esquerra Radical a les eleccions al Parlament Europeu de 2014
* Lauritz Melchior (Copenhaguen, Dinamarca, 1890 - Santa Mònica, Califòrnia, Estats Units, 1973), tenor danès nacionalitzat estatunidenc
# Asteroides que creuen l'òrbita de Saturn

Els asteroides que creuen l'òrbita de Saturn són un grup d'asteroides del sistema solar l'òrbita del qual travessa la del planeta Saturn. Per tant, només es consideren com a asteroides que creuen l'òrbita de Saturn pròpiament dits aquells asteroides que tenen un afeli més gran que aquest i un periheli més petit. La majoria d'aquests asteroides pertanyen al grup dels denominats centaures.

## Llista d'asteroides

A continuació, es llisten alguns dels asteroides que s'han identificat com a asteroides que creuen l'òrbita de Saturn. D'entre aquests, solament hi ha un fregador intern, (944) Hidalgo, i no es coneixen cap fregador extern ni coorbital.
* (944) Hidalgo †
* (2060) Quiró
* (5145) Pholus
* (5335) Damocles
* (8405) Asbolus
* (15504) 1999 RG$_{33}$
* (20461) Dioretsa
* (31824) Elatus
* (32532) Thereus
* (37117) Narcissus
* (52872) Okyrhoe
* (60558) Echeclus
* (63252) 2001 BL$_{41}$
* (65407) 2002 RP$_{120}$
* (121725) 1999 XX$_{143}$
* (241097) 2007 DU$_{112}$
* (346889) Rhiphonos
Nota : † creuador intern.

## Vegeu també

* Asteroides que creuen l'òrbita de Mercuri.
* Asteroides que creuen l'òrbita de Venus.
* Asteroides que creuen l'òrbita de la Terra.
* Asteroides que creuen l'òrbita de Mart.
* Asteroides que creuen l'òrbita de Júpiter.
* Asteroides que creuen l'òrbita d'Urà.
* Asteroides que creuen l'òrbita de Neptú.

## Referències

* ↑ Lista de asteroides con q<9,04807635 AU y Q>10,11595804 Consulta: 20 de junio de 2015
# Geest (desambiguació)

«Geest» té aquests significats:

## Persones

* Willy de Geest, ciclista
* Dennis van der Geest, judoka
* Sjaak van der Geest, antropòleg mèdic
# Rincón de Artigas

El Rincón de Artigas (en portuguès: Rincão de Artigas) és un territori de 237 km² ubicat al sud del Brasil, dins el municipi de Santana do Livramento a l'Estat de Rio Grande do Sul. La República Oriental de l'Uruguai considera que atès a un error en la demarcació del límit entre ambdós països el 1856, aquest territori passà a formar part del Brasil el 1861, per la qual cosa des de 1934 ha demanat al Brasil la revisió de la demarcació fronterera de la zona. Des de 1974 els mapes uruguaians assenyalen aquest territori com a límit contestat i consideren que hauria de pertànyer al Departament d'Artigas.
Mitjançant notes de protesta davant el Govern del Brasil, l'Uruguai ha reclamat que sigui revisada la posició del rierol de la Invernada, que va ser considerat limítrof pel tractat de 1851. Brasil considera que el territori li pertany legalment i desconeix les reclamacions uruguaianes considerant que no existeix cap litigi pendent entre tots dos països.

## Referències

* ↑ Frontera i límits. Per Enrique Mena Segarra Arxivat 2009-08-06 a Wayback Machine. (castellà)
* ↑ Commissão Imperial de Demarcação de Límites entre o Império do Brasil e a República Oriental do Uruguai (portuguès)
* ↑ Rincón de Artigas per Wilson R.M. Krukoski Arxivat 2007-08-17 a Wayback Machine. (castellà)
# Microphysetica

Microphysetica és un gènere d'arnes de la família Crambidae. El gènere va ser descrit per George Hampson el 1917.

## Taxonomia

* Microphysetica ambialis (Schaus, 1924)
* Microphysetica hermeasalis (Walker, 1859)
* Microphysetica peperita Hampson, 1917
* Microphysetica rufitincta (Hampson, 1917)

## Referències

* ↑ «GlobIZ search». Global Information System on Pyraloidea. [Consulta: 2 març 2019].
* ↑ Pitkin, Brian; Jenkins, Paul. «Microphysetica Hampson, 1917» (en anglès). Butterflies and Moths of the World. Londres: Natural History Museum, 05-11-2004.
# Arasni

Arasni era un principat amorreu del Líban, vassall d'Egipte, que es va aliar amb els habiru d'Amurru cap a la meitat del segle xiv aC. Va conquerir la ciutat d'Ardata. El principat va quedar integrat al Regne d'Amurru quan aquest es va constituir sota la sobirania del rei hitita Subiluliuma I.

## Referències

* ↑ Bryce, Trevor. Hititas: historia de los guerreros de Anatolia. Córdoba: Almuzara, 2021, p. 202. ISBN 9788418578854.
# Arnalda de Caboet

Arnalda de Caboet ( - 1202) va ser una aristòcrata catalana, senyora de les valls de Caboet (actual Cabó), d'Andorra i de Sant Joan.
Era filla d'Arnau de Caboet, de qui heretà les terres. El bisbe d'Urgell li concertà matrimoni amb Bertran de Tarascó i la dotà amb les tres valls, de les quals es reservà però la sobirania. A la mort de Bertran, es tornà a casar amb Arnau, vescomte de Castellbò, que el 1199 va assumir el control de les tres valls.

## Referències

* 1 2 «Arnalda de Caboet». Gran Enciclopèdia Catalana. Barcelona: Grup Enciclopèdia Catalana.
# Łódź

Łódź ( 'wut͡ɕ (?·pàg.)) és la tercera ciutat més gran de Polònia i és la capital del voivodat de Łódź. El 2016 tenia 698.688 habitants. Està situada al centre del país, a 121 km al sud-oest de la capital, Varsòvia.
L'escut de la ciutat de les armes és un exemple d'armes parlants: representa un bot, que fa referència al nom de la ciutat, que es tradueix literalment com a "bot".

## Història

Łódź apareix per primer cop escrit el 1332, en un document que cedia el poble de Łodzia als bisbes de Włocławek. El 1423 el rei Władysław Jagiełło garantí drets de ciutat a la vila. Des de llavors i fins al segle xviii romangué com un petit poble entre Masòvia i Silèsia.
Łódź ha estat la vila amb un creixement més ràpid de Polònia. El poblet original de 767 habitants del 1806 passà a ser una ciutat amb 340.000 habitants cap a la fi del segle xix, en esdevenir un centre de la indústria tèxtil, anomenada la «Manchester polonesa». La transició del comunisme al capitalisme donà un cop fort a Łódź. La població disminuí en 100.000 habitants en més d'una dècada. No obstant això, l'economia millora any. L'atur es reduí del 20 al 6 percent entre 2004 i 2008.

## Persones il·lustres

* Teresa Kubiak (1937), soprano.
* Paul Radin (1883 – Nova York, 1959), antropòleg.
* Marcin Gortat (1984), jugador de bàsquet.
* Arthur Rubinstein (1887 - Ginebra, 1982), pianista.
* Józef Rotblat (1908-2005) físic nuclear, Premi Nobel de la Pau de l'any 1995.
* Abraham Plessner (1900-1961), matemàtic.
* Herman Muntz (1884-1956), matemàtic.
* Grażyna Bacewicz (1909–1969), compositora, pianista i violinista.

## Ciutats agermanades

* Alemanya: Chemnitz
* Argentina: Córdoba
* Rússia: Kaliningrad
* França: Lió
* Belarús: Minsk
* Espanya: Múrcia
* Ucraïna: Odessa
* Suècia: Örebro
* Mèxic: Puebla de Zaragoza
* Alemanya: Stuttgart
* Finlàndia: Tampere
* Israel: Tel-Aviv
* R.P. de la Xina: Tianjin
* Lituània: Vilnius

## Enllaços externs

* Pàgina oficial de l'Ajuntament (polonès)
* Aeroport de Łódź Arxivat 2012-04-14 a Wayback Machine. (polonès)
# Ōi

«Ōi» té aquests significats:

## Llocs

* Ōi (Fukui), municipi a la prefectura de Fukui.
* Ōi (Kanagawa), municipi a la prefectura de Kanagawa.
* Districte d'Ōi, districte a la prefectura de Fukui.
* Riu Ōi, riu a la prefectura de Shizuoka.

## Altres

* Ōi (shōgi), un dels títols dels jugadors professionals de shōgi.
# Bandera de la República Socialista Soviètica de l'Azerbaidjan

La bandera de la República Socialista Soviètica de l'Azerbaidjan (RSSA) va ser adoptada per primera vegada en 1920, i era una bandera vermella amb una mitja lluna i l'estrella groga a la cantonada superior esquerra.
Des de la segona part de 1921 a 1922, la República Socialista Soviètica de l'Azerbaidjan va utilitzar una bandera vermella amb els caràcters ciríl·lics CCPA ("RSSA") color groc.
El 1937, la falç i martell daurat es van afegir a la cantonada superior esquerra, amb les lletres RSSA sota dels caràcters llatins en un tipus de lletra serif en lloc dels caràcters ciríl·lics.
Una tercera versió va ser publicada en 1940, i va substituir les lletres RSSA per la seva versió en ciríl·lic АзССР.
L'última versió de la bandera va ser adoptada per l'RSS de l'Azerbaidjan el 7 d'octubre de 1952. Era la bandera de la Unió Soviètica, amb una banda horitzontal blava en el quart inferior.

## Colors

| Model de color | Blau | Vermell | Groc |
| RGB | 0, 48, 154 | 206, 0, 0 | 255, 216, 0 |
| CMYK | 100-68-0-39 | 0-100-100-19 | 0-15-100-0 |
| HTML | 00309A | CE0000 | FFD800 |

## Banderes històriques

* Bandera de la República Socialista Soviètica de l'Azerbaidjan (1920)
* Bandera de la República Socialista Soviètica de l'Azerbaidjan (1920-1921)
* Bandera de la República Socialista Soviètica de l'Azerbaidjan (1921-1922)
* Bandera de la República Socialista Soviètica de l'Azerbaidjan (1922)
* Bandera de la República Socialista Soviètica de l'Azerbaidjan (1922-1924)
* Bandera de la República Socialista Soviètica de l'Azerbaidjan (1924)
* Bandera de la República Socialista Soviètica de l'Azerbaidjan (1924-1925)
* Bandera de la República Socialista Soviètica de l'Azerbaidjan (1929)
* Bandera de la República Socialista Soviètica de l'Azerbaidjan (1937-1940)
* Bandera de la República Socialista Soviètica de l'Azerbaidjan (1940-1952)

## Vegeu també

* Escut de la República Socialista Soviètica de l'Azerbaidjan
* Bandera de l'Azerbaidjan

## Referències

* 1 2 3 4 5 «Флаги СССР и республик (Banderes de l'URSS i de les repúbliques)» (en rus). Великая Страна СССР (Gran País URSS). [Consulta: 31 agost 2014].
# Banat (desambiguació)

«Banat» té aquests significats:

## Geografia

* Banat, regió de l'Europa Central, actualment integrada a Romania, Sèrbia i Hongria
* Banat, llogaret del municipi d'Alàs i Cerc
* Banat, nom francès del llogaret de Benat, al municipi del Tec
* Sant Romà de Banat, església de Banat (Alàs i Cerc)
* Vilanova de Banat, nucli de població del municipi d'Alàs i Cerc